b'\n_START_ARTICLE_\n789 Lena\n_START_SECTION_\nOdkritje\n_START_PARAGRAPH_\nAsteroid je odkril ruski astronom Grigorij Nikolajevi\xc4\x8d Neujmin (1886 \xe2\x80\x93 1946) 24. junija 1914 v kraju Simeis na Krimu. Poimenovan je po materi odkritelja Eleni Petrovni Neujmin.\n_START_SECTION_\nLastnosti\n_START_PARAGRAPH_\nAsteroid Lena obkro\xc5\xbei Sonce v 4,40 letih. Njegova tirnica ima izsrednost 0,147, nagnjena pa je za 10,803\xc2\xb0 proti ekliptiki . Pripada dru\xc5\xbeini Evnomija v kateri so asteroidi tipa S. Asteroid Lena verjetno nima istega izvora kot ostali \xc4\x8dlani dru\xc5\xbeine. Predvidevajo, da je vsiljivec._NEWLINE_Ima nenavadno obliko svetlobne krivulje, ki ka\xc5\xbee na to, da se zelo po\xc4\x8dasi vrti (malo ve\xc4\x8d kot 22 ur potrebuje za en obrat). Mo\xc5\xbeno je tudi, da ima zelo nepravilno obliko.'